Масeди, Абу-л-Хасан Али ибн ал-Хусейн ал-Масуди
Масeди, Абу-л-Хасан Али ибн ал-Хусейн ал-Масуди [болжол менен 896, Багдад шаары – сентябрь, 956, Фустат (азыркы Каир)] – орто кылымдардагы араб тарыхчысы жана географы. Биринчи жолу тарых жана география илимдерин бириктирип, көлөмдүү эмгек жазгандыктан, «арабдардын Геродоту» аталган. Иран, Индия, Түндүк Африка, Орто Азия, Азербайжан аймактарын кыдырып чыккан. Кээ бир изилдөөчүлөр аны Кытай менен Цейлондо да болгон деп болжолдошот. Масединин бизге чейин 30 томдуу «Муруж аззахаб ва ма’адин ал-жавахир» («Алтын чайкоочу жайлар жана кендер») тарыхый-географиялык жана «Китаб ат-танбих ва-л-ишраф» («Насаат жана байкоо китеби») географиялык эмгектери жетип, анда түрк элдери тууралуу бир катар маалыматтар калган. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7